|  |
| --- |
| Қазақстан Республикасы Премьер-Министрінің орынбасары - Қаржы министрінің2022 жылғы 14 сәуірдегі№ 409 |
| бұйрығына 19-қосымшаҚазақстан РеспубликасыПремьер-Министрініңбірінші орынбасары –Қазақстан РеспубликасыҚаржы министрінің2020 жылғы 20 қаңтардағы№ 39 бұйрығына 112-қосымша |

**«Жер учаскелерін пайдаланғаны үшін төлемақының ағымдағы төлемдер сомалар есебі (851.00-нысаны)» салық есептілігін жасау қағидалары**

**1-тарау. Жалпы ережелер**

1. Осы «Жер учаскелерін пайдаланғаны үшін төлемақының ағымдағы төлемдер сомалар есебі (851.00-нысаны)» салық есептілігін жасау қағидалары
(бұдан әрі – Қағидалар) «Салық және бюджетке төленетін басқа да міндетті төлемдер туралы» Қазақстан Республикасының Кодексіне (Салық кодексі) (бұдан әрі – Салық кодексі) сәйкес әзірленген және жер учаскелерін пайдаланғаны үшін төлемақы (бұдан әрі – төлемақы) есептеуге арналған «Жер учаскелерін пайдаланғаны үшін төлемақының ағымдағы төлемдер сомалар есебі» салық есептілігінің нысанын (бұдан әрі – есеп) жасау тәртібін айқындайды. Есепті дара кәсіпкер болып табылмайтын жеке тұлғаларды, сондай-ақ мүлік салығы бойынша салық базасы Салық кодексінің 529-бабына сәйкес сәйкес есептелетін және (немесе) жеке тұрғын үй құрылысына бөлінген салық салынатын объектілер орналасқан жер учаскелері бойынша дара кәсіпкерлерді қоспағанда, Салық кодексінің 565-бабында айқындалған төлемақы төлеушілер жасайды.

2. Есеп есептің өзінен (851.00-нысан) және оған салық міндеттемесін есептеу туралы ақпаратты егжей-тегжейлі көрсетуге арналған қосымшалардан (851.01 және 851.02– нысандары) тұрады.

3. Есепті толтыру кезінде түзетулерге, өшіруге және тазалауға жол берілмейді.

4. Көрсеткіштер болмаған кезде есептің тиісті торкөздері толтырылмайды.

5. Есепке қосымша тиісті көрсеткіштерді ашуды талап ететін есептегі жолдар толтырылған кезде міндетті тәртіпте толтырылады.

6. Есепке қосымша онда көрсетілуге тиіс деректер болмаған жағдайда жасалмайды.

7. Есепке қосымшаның парағында бар жолдардағы көрсеткіштердің саны асып кеткен кезде есепке қосымшаның осындай парағы қосымша толтырылады.

8. Осы Қағидаларда мынадай арифметикалық таңбалар қолданылады: «+» – қосу, «–» – алу, «х» – көбейту, «/» – бөлу, «=» – тең.

9. Сомалардың теріс мәндері есептің тиісті жолының (бағанының) бірінші сол жақтағы торкөзінде «–» белгісімен белгіленеді.

10. Есепті жасау кезінде:

1) қағаз жеткізгіште – қара немесе көк сиялы қаламмен немесе қаламұшпен баспаханалық бас әріптермен немесе баспа құрылғысын пайдалана отырып толтырылады;

2) электрондық нысанда – Салық кодексінің 208-бабына сәйкес толтырылады.

11. Салық төлеуші (салық агенті) есепті Салық кодексінің
204-бабының 2-тармағына сәйкес қағаз және (немесе) электрондық жеткізгіштерде қазақ және (немесе) орыс тілдерінде жасайды, қол қояды, куәландырады (электрондық цифрлық қолтаңбамен).

12. Есепті тапсырған кезде:

1) келу тәртібінде қағаз жеткізгіште – екі данада жасалады, бір данасы есепті қабылдаған мемлекеттік кірістер органы қызметкерінің тегі, аты, әкесінің атын (болған кезде) мен қойылған қолы және мөрдің (мөртабан) бедері белгісімен салық төлеушіге (салық агентіне) қайтарылады.

2) пошта арқылы хабарламасы бар тапсырыс хатпен қағаз жеткізгіште
– салық төлеуші (салық агенті) пошта немесе өзге де байланыс ұйымының хабарламасын алады;

3) ақпараттарды компьютерлік өңдеуге жол беретін электрондық нысанда – салық төлеуші (салық агенті) мемлекеттік кірістер органдарының салық есептілігін қабылдау жүйесінің салық есептілігінің қабылданғаны немесе қабылданбағандығы туралы хабарлама алады.

13. Бұл нысан 2022 жылғы 1 қаңтардан бастап туындаған құқықтық қатынастарға қолданылады.

14. Қосымшалардың «Салық төлеуші (салық агенті) туралы жалпы ақпарат» деген бөлімінде декларацияның «Салық төлеуші (салық агенті) туралы жалпы ақпарат» деген бөліміндегі көрсетілген тиісті деректерді көрсетеді.

**2-тарау. Есепті толтыру бойынша түсіндірме (851.00-нысаны)**

15. «Салық төлеуші туралы жалпы ақпарат» бөлімінде салық төлеуші мынадай деректерді:

1) төлемақы төлеушінің жеке сәйкестендіру нөмірін
(бизнес-сәйкестендіру нөмірін) (бұдан әрі – ЖСН (БСН)).

2) құрылымдық бөлімшесі филиал, өкілдік болып табылатын заңды тұлғаның БСН;

3) салық есептілігі табыс етілетін салық кезеңі (жыл) – есеп табыс етілетін есепті салық кезеңін (араб цифрымен көрсетіледі);

4) салық төлеушінің атауы – жеке тұлғаның тегі, аты, әкесінің аты
(болған кезде) немесе құрылтай құжаттарына сәйкес заңды тұлғаның
(немесе заңды тұлғаның шешімі бойынша құрылымдық бөлімшенің) атауын көрсетеді.

Салық міндеттемесін сенімгерлікпен басқарушы орындаған кезде жолда сенімгерлікпен басқарушы жеке тұлғаның тегі, аты, әкесінің аты (болған кезде) немесе құрылтай құжаттарына сәйкес сенімгерлікпен басқарушы заңды тұлғаның (немесе заңды тұлғаның шешімі бойынша құрылымдық бөлімшенің) толық атауы көрсетіледі;

5) есептің түрі.

Тиісті торкөздер есептің Салық кодексінің 206-бабында көрсетілген салық есептілігі түрлеріне жатқызылу ескеріле отырып белгіленеді;

6) хабарламаның нөмірі мен күні.

Жолдар Салық кодексінің 206-бабы 3-тармағының 4) тармақшасында көзделген есеп түрін ұсыну кезінде белгіленеді;

7) Салық кодексінің 40-бабына сәйкес салық төлеушінің жекелеген санаттары.

Торкөздер егер салық төлеуші А немесе В жолдарында көрсетілген санаттардың біріне жатқан жағдайда белгіленеді;

А – сенімгерлік басқарушы;

В – сенімгерлік басқарушының құрылтайшысы;

8) валюта коды – «Кеден декларацияларын толтыру үшін пайдаланылатын жіктеуіштер туралы» Кеден одағы комиссиясының
2010 жылғы 20 қыркүйектегі № 378 шешімімен бекітілген 23 «Валюталар жіктеуіші» қосымшасына сәйкес валюта кодын;

9) парақтардың саны – табыс етілген қосымшалардың санын көрсетеді.

16. «Жер учаскелерін пайдаланғаны үшін бюджетке төленуге жататын төлемақы» деген бөлімде:

1) 851.00.001 жолында 851.01 және 851.02-нысандарының барлық қосымшалары бойынша J және E бағандарының сомасы ретінде айқындалатын, төлемақы төлеушілер есептеген, салық кезеңі үшін бюджетке төленуге тиіс барлық жер учаскелері бойынша төлемақының жиынтық сомасы көрсетіледі;

2) 851.00.002 жолында Салық кодексінің 564-бабы 4-тармағында белгіленген мерзімдерде бюджетке төленуге тиіс төлемақылардың есептелген ағымдағы төлемдерінің сомасы көрсетіледі:

851.00.002 І жолында салық кезеңінің 25 ақпанынан кешіктірмейтін мерзімде төлеуге төлемақының сомасы көрсетіледі;

851.00.002 ІІ жолында салық кезеңінің 25 мамырынан кешіктірмейтін мерзімде төлеуге төлемақының сомасы көрсетіледі;

851.00.003 ІІІ жолында салық кезеңінің 25 тамызынан кешіктірмейтін мерзімде төлеуге төлемақының сомасы көрсетіледі;

851.00.002 IV жолында салық кезеңінің 25 қарашасынан кешіктірмейтін мерзімде төлеуге төлемақының сомасы көрсетіледі.

Төлемақының ағымдағы төлемдерінің сомасы әрбір көрсетілген жол бойынша төлемақының жалпы сомасын салық кезеңінің аяқталуына дейін қалған төлеу мерзімдерінің санына бөлумен айқындалады;

3) 851.00.003 жолында Салық кодексінің 564-бабының 6-тармағына сәйкес төлемақы сомасы көрсетіледі. Бұл жол жаңа салық кезеңi басталғаннан кейiн уақытша өтеулі жер пайдалану шартының аяқталуы немесе оның бұзылуы бойынша толтырылады;

4) 851.00.004 жолда Салық кодексінің 565-бабы 3-тармағына сәйкес төлемақының сомасы көрсетіледі. Бұл жол төлемақы төлеудің соңғы мерзімінен кейін (ағымдағы жылдың 25 қарашасы) мемлекет өтемін төлеп уақытша жер пайдалануға жер учаскелерін берген кезде толтырылады.

Көрсетілген жол бойынша төлемақының ағымдағы төлемдерінің сомасы төлемақының жалпы сомасын салық кезеңінің аяқталуына дейін қалған төлеу айларының санына бөлумен айқындалады.

17. «Салық төлеушінің жауапкершілігі» деген бөлімде:

1) «Салық төлеушінің (басшының) тегі, аты, әкесінің аты (болған кезде)» жолында құрылтай құжаттарына сәйкес басшының тегі, аты, әкесінің аты (болған кезде) көрсетіледі. Егер есепті жеке тұлға тапсырған жағдайда, жолда жеке басын куәландыратын құжаттарға сәйкес төлемақы төлеушінің тегі, аты, әкесінің аты көрсетіледі;

2) есептің тапсырылған күні – есепті мемлекеттік кірістер органына тапсырған күні;

3) мемлекеттік кірістер органының коды – төлемақы алу обектісінің орналасқан жері бойынша мемлекеттік кірістер органының коды;

4) «Есепті қабылдаған лауазымды тұлғаның тегі, аты, әкесінің аты (болған кезде)» жолында есепті қабылдаған мемлекеттік кірістер органы қызметкерінің тегі, аты, әкесінің аты (болған кезде) көрсетіледі;

5) есепті қабылдау күні – Салық кодексінің 209-бабы 2-тармағына сәйкес есептің табыс етілген күні;

6) құжаттың кіріс нөмірі – мемлекеттік кірістер органы берген есептің тіркеу нөмірі;

7) пошта штемпелінің күні – пошта немесе өзге байланыс ұйымы қойған пошта штемпелінің күні.

Осы тармақтың 4), 5), 6) және 7) тармақшалары есепті қағаз жеткізгіште қабылдаған мемлекеттік кірістер органының қызметкері толтырады.

**3-тарау. 851.01-нысанын толтыру бойынша түсіндірме**

18. 851.01-нысан уақытша өтеулі жер пайдалану құқығындағы (жалдау) жиынтығында барлық жер учаскесі бойынша салық кезеңі үшін төлемақы сомаларын есептеу туралы ақпаратты көрсетуге арналған.

Салық төлеушілер аудандық маңызы бар қалаларда, кенттерде, ауылдарда, ауылдық округтерде орналасқан елді мекендердің жерлері бойынша 851.01 нысанын жасаған кезде әрбір аудандық маңызы бар қала, кент, ауыл, ауылдық округ бойынша декларацияға жеке төлем жасалынады.

19.«Салық төлеуші туралы жалпы ақпарат»:

«Аудандық маңызы бар қала, ауыл, кент, ауылдық округ әкімі аппаратының БСН» 4-жолда – салық салу объектісінің орналасқан жері бойынша аудандық маңызы бар қала, ауыл, кент, ауылдық округ әкімі аппаратының БСН көрсетіледі. Жол аудандық маңызы бар қалаларда, кенттерде, ауылдарда, ауылдық округтерде орналасқан елді мекендердің жерлері бойынша нысанды жасаған кезінде толтырылады.

20. «Жер учаскелерін пайдаланғаны үшін бюджетке төленуге жататын төлемақы» деген бөлімде:

1) 851.01.001 жолында Салық кодексінің 564-бабы 4-тармағында белгіленген мерзімдерде бюджетке төленуге тиіс төлемақылардың есептелген ағымдағы төлемдерінің сомасы көрсетіледі:

851.01.001 І жолында салық кезеңінің 25 ақпанынан кешіктірмейтін мерзімде төлеуге төлемақының сомасы көрсетіледі;

851.01.001 ІІ жолында салық кезеңінің 25 мамырынан кешіктірмейтін мерзімде төлеуге төлемақының сомасы көрсетіледі;

851.01.001 ІІІ жолында салық кезеңінің 25 тамызынан кешіктірмейтін мерзімде төлеуге төлемақының сомасы көрсетіледі;

851.01.001 IV жолында салық кезеңінің 25 қарашасынан кешіктірмейтін мерзімде төлеуге төлемақының сомасы көрсетіледі.

Төлемақының ағымдағы төлемдерінің сомасы әрбір көрсетілген жол бойынша төлемақының жалпы сомасын салық кезеңінің аяқталуына дейін қалған төлеу мерзімдерінің санына бөлумен айқындалады;

2) 851.01.002 жолында Салық кодексінің 564-бабының 6-тармағына сәйкес төлемақы сомасы көрсетіледі. Бұл жол жаңа салық кезеңi басталғаннан кейiн уақытша өтеулі жер пайдалану шартының аяқталуы немесе оның бұзылуы бойынша толтырылады;

3) 851.01.003 жолда Салық кодексінің 565-бабы 3-тармағына сәйкес төлемақының сомасы көрсетіледі. Бұл жол төлемақы төлеудің соңғы мерзімінен кейін (ағымдағы жылдың 25 қарашасы) мемлекет өтемін төлеп уақытша жер пайдалануға жер учаскелерін берген кезде толтырылады.

Көрсетілген жол бойынша төлемақының ағымдағы төлемдерінің сомасы төлемақының жалпы сомасын салық кезеңінің аяқталуына дейін қалған төлеу айларының санына бөлумен айқындалады.

21. «Бюджетке төленуге тиіс жер учаскелерін пайдаланғаны үшін төлемақы сомасын есептеу» деген бөлімде:

1) А бағанында 00000001 жолымен басталатын жолдың реттік нөмірі көрсетіледі;

2) В бағанында сәйкестендіру құжаттары негізінде жер учаскесінің кадастрлық нөмірі көрсетіледі;

3) С бағанында жер санаттарының коды көрсетіледі.

Жер санаттарының коды:

A – ауыл шаруашылығы мақсатындағы жерлері;

B – елдi мекендердiң жерлері;

C – өнеркәсiп, көлiк, байланыс, қорғаныс және ауыл шаруашылығына арналмаған өзге де жерлер;

D – су қорының жерлері;

E – ерекше қорғалатын табиғи аумақтардың жерi, сауықтыру мақсатындағы, рекреациялық және тарихи-мәдени мақсаттағы жерлері;

F – орман қорының жерлері;

4) D бағанында жер учаскесін нысаналы пайдаланудың тиісті түрінің коды көрсетіледі.

Жер учаскесін нысаналы пайдалану түрінің кодтары:

A – казино;

B – автожанармай құю станциясы;

C – автотұрақ;

D – өзге;

5) E бағанында бағанында жалға алу шартының қолданылу мерзiмi көрсетіледі;

6) F бағанында салық кезеңінің бірінші күніне республикалық бюджет туралы заңда белгіленген айлық есептік көрсеткіштің (бұдан әрі – АЕК) мөлшері көрсетіледі;

7) G бағанында I бағанында (гектарда немесе шаршы метрде) белгіленген, тиісті өлшем бірлікте жер учаскесін жалға алу шартына сәйкес жер учаскесінің жалпы ауданы көрсетіледі;

8) Н бағанында жер учаскесі ауданының өлшем бірлігі (гектарда, шаршы метрде) көрсетіледі;

9) I бағанында салық кезеңінде жер учаскесін пайдаланудың нақты мерзімен көрсетіледі, яғни жер учаскесімен пайдаланудағы ай саны;

10) J бағанында салық кезенде бюджетке төленуге жататын есептелген төлем сомасы қөрсетіледі.

Уақытша өтеулі жер пайдалануға (жалға) алынған жер учаскелері бойынша төлемақы сомасы жер қатынастары жөніндегі уәкілетті органмен, ал арнайы экономикалық аймақ аумағында жергілікті атқарушы органмен немесе арнайы экономикалық аймақтың басқарушы компаниясымен жасалған уақытша өтеулі жер пайдалану шарттарының негiзiнде есептеледi.

**4-тарау. 851.02-нысанын толтыру бойынша түсіндірме**

22. 851.02-нысан жер қойнауын пайдаланушылар пайдалы қатты қазбаларды барлауға немесе өндіруге арналған лицензия негізінде берілген жер қойнауы учаскесі бойынша төлемақының сомаларын есептеу туралы ақпаратты көрсетуге арналған.

Салық төлеушілер аудандық маңызы бар қалаларда, кенттерде, ауылдарда, ауылдық округтерде орналасқан елді мекендердің жерлері бойынша 851.02 нысанын жасаған кезде әрбір аудандық маңызы бар қала, кент, ауыл, ауылдық округ бойынша жеке есеп қосымшасы толтырылады.

Екі немесе одан да көп лицензия болған жағдайда салық төлеушімен әр лицензияға жеке есеп қосымшасы толтырылады.

23.«Салық төлеуші туралы жалпы ақпарат»

1) «Аудандық маңызы бар қала, ауыл, кент, ауылдық округ әкімі аппаратының БСН» 4-жолда – салық салу объектісінің орналасқан жері бойынша аудандық маңызы бар қала, ауыл, кент, ауылдық округ әкімі аппаратының БСН көрсетіледі. Жол аудандық маңызы бар қалаларда, кенттерде, ауылдарда, ауылдық округтерде орналасқан елді мекендердің жерлері бойынша нысанды жасаған кезінде толтырылады.

2) «Лицензияның нөмірі» 5-жолда – Қазақстан Республикасының жер қойнауы және жер қойнауын пайдалану туралы заңнамасына сәйкес берілген қатты пайдалы қазбаларды барлауға немесе өндіруге арналған лицензияның нөмірі көрсетіледі;

3) «Лицензияны қолдану мерзімі» 6-жолда – қатты пайдалы қазбаларды барлауға немесе өндіруге арналған лицензияның берілген кезеңі көрсетіледі;

4) 7-жолда пайдалы қатты қазбаларды барлауға немесе өндіруге арналған лицензия берілген блоктың саны көрсетіледі. Мәлімет әр блок бойынша жеке беріледі;

5) 8-жолда қатты қазбаларды өндіруге арналған жердің $км^{2}$ саны көрсетіледі.

24. «Пайдалы қатты пайдалы қазбаларды барлауға немесе өндіруге арналған лицензия негізінде берілген жер қойнауының учаскесі бойынша төленуге жататын төлемақы» деген бөлімде:

851.02.001 жолында Салық кодексінің 564-бабы 9, 10, 11 және
12-тармақтарында белгіленген мерзімдерде бюджетке төленуге тиіс төлемақылардың есептелген ағымдағы төлемдерінің сомасы көрсетіледі:

851.02.001 І жолында салық кезеңінің 25 ақпанынан кешіктірмейтін мерзімде төлеуге төлемақының сомасы көрсетіледі;

851.02.001 ІІ жолында салық кезеңінің 25 мамырынан кешіктірмейтін мерзімде төлеуге төлемақының сомасы көрсетіледі;

851.02.001 ІІІ жолында салық кезеңінің 25 тамызынан кешіктірмейтін мерзімде төлеуге төлемақының сомасы көрсетіледі;

851.02.001 IV жолында салық кезеңінің 25 қарашасынан кешіктірмейтін мерзімде төлеуге төлемақының сомасы көрсетіледі.

Жер қойнауын пайдаланушылар пайдалы қатты қазбаларды барлауға немесе өндіруге арналған лицензия негізінде берілген жер қойнауы учаскесі бойынша төлемақының жылдық сомасын есепті жылдың 1 қаңтарындағы жағдай бойынша лицензия қолданылған және оның қолданылуы аяқталған жағдайда – есепті салықтық кезеңнің 25 ақпанынан кешіктірмей немесе лицензияны есепті жылдың 1 ақпанын қоса алғанға дейін алған
кезде – Салық кодексінде белгіленген мөлшерлемелер бойынша айқындалатын төлемақының жылдық сомасы мөлшерінде төлейді.

Егер есепті салықтық кезеңнің 1 ақпанындағы жағдай бойынша пайдалы қатты қазбаларды барлауға немесе өндіруге арналған лицензияның қолданылу мерзімі ағымдағы салықтық кезеңде өтетіні белгілі болса, онда есепті салықтық кезеңінің 25 ақпанынан кешіктірілмейтін мерзімде мұндай лицензияның нақты қолданылу мерзімі үшін төлемақы төлеу жүргізіледі.

Пайдалы қатты қазбаларды барлауға немесе өндіруге арналған лицензияның қолданылуы есепті салықтық кезеңнің 1 ақпанынан кейін тоқтатылған жағдайларда, осындай лицензияның нақты қолданылу кезеңі үшін төлемақы сомасы лицензияның қолданылу мерзімі өткен тоқсаннан кейінгі тоқсанның екінші айының 25-күнінен кешіктірілмейтін мерзімде бюджетке енгізілуге жатады.

25. «Пайдалы қатты пайдалы қазбаларды барлауға немесе өндіруге арналған лицензия негізінде берілген жер қойнауының учаскесі бойынша төлемақы есептеу үшін мәліметтер» деген бөлімде:

1) А бағанында 00000001 жолымен басталатын жолдың реттік нөмірі көрсетіледі;

2) В бағанында салық кезеңінің бірінші күніне республикалық бюджет туралы заңда белгіленген АЕК мөлшері көрсетіледі;

3) С бағанында төлемақы ставкасының мөлшері көрсетіледі. айдалы қатты қазбаларды барлауға немесе өндіруге арналған лицензия негізінде берілген жер қойнауы учаскесі бойынша төлемақы мөлшерлемелері республикалық бюджет туралы заңда белгіленген және салықтық кезеңнің
1-күніне қолданыста болатын АЕК мөлшері негізге алына отырып айқындалады және мынаны құрайды.

|  |  |  |
| --- | --- | --- |
| № | Кезең | Төлемақы мөлшерлемелері (АЕК) |
| 1 | барлауға арналған лицензия қолданысының 1-айынан бастап 36-айы аралығында, 1 блок үшін | 15 |
| 2 | барлауға арналған лицензия қолданысының 37-айынан бастап 60-айы аралығында, 1 блок үшін | 23 |
| 3 | барлауға арналған лицензия қолданысының 61-айынан бастап 84-айы аралығында, 1 блок үшін | 32 |
| 4 | барлауға арналған лицензия қолданысының 85-айынан бастап және әрі қарай, 1 блок үшін | 60 |
| 5 | Өндіруге арналған лицензия қолданысының 1-айынан бастап және әрі қарай, 1 $км^{2}$  | 450 |

4) D бағанында есепті салықтық кезеңде нақты қолдану кезеңі көрсетіледі, яғни жер қойнауының учаскесімен пайдаланудағы ай саны;

5) E бағанында бюджетке төленуге жататын есептелген төлем сомасы қөрсетіледі.

Пайдалы қатты қазбаларды барлауға немесе өндіруге арналған лицензия негізінде берілген жер қойнауы учаскесі бойынша төлемақы мөлшерін есептеу мен төлеу тәртібі Салық кодексінің 564 бабымен бекітілген.

Жер қойнауын пайдаланушылар пайдалы қатты қазбаларды барлауға немесе өндіруге арналған лицензия негізінде берілген жер қойнауы учаскесі бойынша төлемақының жылдық сомасын есепті жылдың 1 қаңтарындағы жағдай бойынша лицензия қолданылған және оның қолданылуы аяқталған жағдайда – есепті салықтық кезеңнің 25 ақпанынан кешіктірмей немесе лицензияны есепті жылдың 1 ақпанын қоса алғанға дейін алған кезде – осы тармақтың 3) тармақшасында белгіленген мөлшерлемелер бойынша айқындалатын төлемақының жылдық сомасы мөлшерінде төлейді.

Егер есепті салықтық кезеңнің 1 ақпанындағы жағдай бойынша пайдалы қатты қазбаларды барлауға немесе өндіруге арналған лицензияның қолданылу мерзімі ағымдағы салықтық кезеңде өтетіні белгілі болса, онда есепті салықтық кезеңнің 25 ақпанынан кешіктірілмейтін мерзімде мұндай лицензияның нақты қолданылу мерзімі үшін төлемақы төленуге тиіс.

Мысалға, «блок 1» лицензия 06.2022 жылдан 12.2032 жылға дейін берілді. Төлемақы ставкасының мөлшері әр кезеңге келесідей есептеледі:

|  |  |  |
| --- | --- | --- |
| № | Кезең | Төлемақы мөлшерлемелері (АЕК) |
| 1 | 06.2022-дан 06.2025 дейін | 15 |
| 2 | с 07.2025-дан 07.2027 дейін | 23 |
| 3 | с 08.2027-дан 08.2029 дейін | 32 |
| 4 | с 09.2029-дан 12.2032 дейін | 60 |

Кестеге сәйкес салық төлеуші декларацияны 2022 жылға табыс еткен кезде салықты 15 АЕК ставкасымен есептейді, себебі лицензия кезеңі 36 айдан аспайды.

Осылайша, 23 АЕК көлеміндегі жаңа ставка мөлшері 2025 жылы декларация табыс еткен жағдайда ғана қолданылады, себебі 07.2025 жылы себебі лицензия кезеңі 36 айдан асады.

Осылайша, салық төлеуші бір салық кезеңінде бір блок бойынша нақты салық салу объектісімен қолдану ұзақтығына қарай әр түрлі ставкаларды қолдана алады.